ผวาแคชบาลานซ์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 26 ส.ค. 2553
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 26 ส.ค. 2553
โดย...นายกระทิง &amp; หญิงฟลอร์
 




...เมื่อวันที่ 25 ส.ค. ดัชนีตลาดแกว่งผันผวน ช่วงเช้าทำท่าไป ขึ้นถึง 896 จุด บวกกว่า 6 จุด พอช่วงบ่ายตื่นข่าว ทิ้งหุ้นจัสมินฯ (JAS) ฉุดดัชนีเกือบหลุด 880 จุด แรงรับกลับ JAS พาหุ้นตัวอื่นๆ กระดกหัวขึ้นตาม
...ดัชนีปิด 884.51 ร่วง 5.94 จุด มูลค่าซื้อขายทะลัก 49,390 ล้านบาท สูงสุดรอบ 10 เดือน 
...ต่างชาติขาย 511 ล้านบาท รายย่อยลุยสวนซื้อ 1,661 ล้านบาท 
...หุ้น JAS มูลค่าซื้อขายตัวเดียวคิดเป็น 11.73% ของตลาดรวม และทำนิวไฮขึ้นไป 2.02 บาท เลยไม่แปลกใจถ้าจะโดนเกณฑ์แคชบาลานซ์ หากวันนี้คุมราคาไม่อยู่ 1.45 บาท มีสิทธิสัปดาห์หน้าได้วางเงินสดก่อนซื้อ
...TRUE (ทรู คอร์ปอเรชั่น) ถึงจะโดนแคชบาลานซ์ไปก่อนหน้านี้ แต่กลัวที่ไหน ราคายังวิ่งขึ้นได้ ฉะนั้นหาก JAS โดนบ้างก็อย่ากลัว “เจ้ามือ”ไม่เจ๋งจริง คงไม่มาขนาดนี้ 
...สหวิริยาสตีล (SSI) ระหว่างวันทำนิวไฮใหม่ 2.02 บาท เจอแรงขาย JAS แผลงฤทธิ์ ร่วงไปลึก 1.81 บาท แล้วตบขึ้นมาปิด 1.90 บาท เก่งโค...ตรไม่แพ้ JAS 
...เก็งกำไรกันเพลิน อย่าคิดว่าหุ้นที่มีกำไร พื้นฐานดี เป็นหุ้นพื้นฐานจะไม่โดนแคชบาลานซ์ ขอบอกว่าคิดผิด โดนทั้งนั้น วิธีการคำนวณของตลาดคลุมหมดทั้งหุ้นพื้นฐานติดดิน หรือพื้นฐานดำดิน
...“มนตรี ศรไพศาล” บิ๊กบอส บล.กิมเอ็ง (KEST) หัวเราะร่าได้ทั้งวันที่กิมเอ็งได้รางวัล “สุดยอดโบรกเกอร์” จากนิตยสารไฟแนนซ์ เอเชีย นิตยสารเศรษฐกิจชั้นนำของโลก ที่ดูจากปริมาณซื้อขายหุ้นและอนุพันธ์ รวมทั้งการเติบโตทุกๆ ด้าน